ג'ונה הקס

| --- | --- |

ג'ונה הקס, כפי שהופיע על עטיפת החוברת All-Star Western Vol.3 #23 מאוקטובר 2013. אמנות מאת הווארד פורטר
 סוג:  אנטי-גיבור
 הוצאה לאור:  DC קומיקס
 הופעה ראשונה:  All-Star Western Vol.2 #10 (מרץ 1972)
 הופעה אחרונה:  Dark Nights: Death Metal Trinity Crisis #1 (נובמבר 2020)
 יוצרים:  ג'ון אלבנו, טוני דיזוניגה
 גילום הדמות:  ג'וש ברולין ("ג'ונה הקס"), ג'ונותון שאק ("אגדות המחר")
 מידע
 שם אמיתי:  ג'ונה וודסון הקס
 כינויים:  סימן השד, הקס
 סטטוס:  לא פעיל
 תאריך לידה:  1 בנובמבר 1838 
 מקצוע:  צייד ראשים
 כוחות:  ללא כוחות על מומחה בשימוש בנשק חם וקר ובקרב פנים אל פנים, מיומנות בציד, מעקב, הפחדה, הסוואה והישרדות, סייף וצלף אמן
 חבר לשעבר בקבוצה:  לפני ה-52 החדשים: שבטי האפאצ'י, נאוואחו וקיווה, קונפדרציית המדינות של אמריקה, חמשת הלוחמים מהנצח, חבורת הקשוחים, חיל הפקחים השחורים
 אזרחות:  ארצות הברית 
 דמויות קשורות
 משפחה:  וודסון ווירג'ינה הקס (הורים, מתים) ג'ושוע דאזלבי (אח למחצה, מת) נו-טאנט (אח מאמץ, בן) מיי לינג (גרושה, מתה) ג'ייסון הקס (בן, מת) ציפור-גבוהה (אישה שנייה, מתה) מיי סונג (גיסה, מתה) מיי וונג (גיס, מת) צ'סטיטי הקס (צאצאית)
 אויבים:  Quentin Turnbull 
 
ג'ונה וודסון הקס (באנגלית: Jonah Woodson Hex) הוא דמות בדיונית של אנטי גיבור המופיע בחוברות הקומיקס ביקום DC קומיקס. דמותו הופיעה לראשונה בחוברת All-Star Western Vol.2 #10 ממרץ 1972, ונוצרה בידי הכותב ג'ון אלבנו והמאייר טוני דיזוניגה.
ג'ונה הקס נולד לפי הקומיקס ב-1 בנובמבר 1838, וגדל כבנו של אב אלכוהוליסט שהכה אותו ואת אמו ולבסוף מכר אותו כעבד לשבט האפאצ'י. כאשר הקס הצעיר הציל את ראש השבט הוא צורף כחבר מן המניין, ואומץ בידי הצ'יף עצמו. אחיו, נו-טאנט- נטש אותו, והקס הצטרף בבגרותו לצבא ארצות הברית בשנת 1861 כפרש, ובמהלך מלחמת האזרחים, ערק לצבא קונפדרציית המדינות של אמריקה כפרש. הוא הואשם בבגידה בטבח פורט שרלוט, וחזר לשבט האפאצ'י. הוא גילה שנו-טאנט נשא לאישה את אהובתו, והצ'יף הכריז על דו-קרב. היות שנו-טאנט חיבל בטומהוק שלו, הקס נאלץ להשתמש בסכינו והרג את נו-טאנט. כעונש על שהפר את חוקי הלחימה ועל שהרג את בנו, הצ'יף צילק את הקס בפניו באמצעות טומהוק לוהט - "סימן השד".
הקס נעשה צייד ראשים כאשר הרג פושע לראשונה בחייו, ובין היתר מנע התנקשות בחיי יוליסס גרנט. הוא נתלש מציר הזמן שלו בידי אדון הזמן, וצורף לצוות "לוחמי הנצח" שהורכב מלוחמים מתקופות זמן שונות: הקס מהמאה ה-19, הפיראט השחור מהמאה ה-16, גברת החירות מהמאה ה-18, הנסיך הוויקינגי מהמאה ה-10 ואנמי אייס ממלחמת העולם הראשונה והשנייה. הם נשלחו להילחם בליגת הצדק ובחברת הצדק של אמריקה והובסו, ומרדו באדונם ותקפו את ארמונו. הקס נכנס לדו-קרב עם טירנוזאורוס רקס, אך הובס והוחזר לזמנו המקורי. הוא נפגש בנפרד הם ליגת הצדק כאשר הם נשלחו למאה ה-19, וטיפל בהאל ג'ורדן לוקה האמנזיה. הוא השתתף באירועי "המשבר בעולמות האינסופיים", והמשיך לעבוד כצייד ראשים והרפתקן.
בשנת 1904 לפי ציר הזמן בקומיקס, הקס נהרג בעודו משחק קלפים בבית מרזח של שבט השאיין, בידי פושע ממנו מנע לשדוד בנק שנורה לאחר שהרג את הקס. הוא הוקם לתחייה כזומבי וחבר בחיל הפקחים השחורים באירועי "הלילה האפל ביותר", ויחד עם אויבו קוונטין טרנבול שחזר גם הוא לחיים, רדף והרג את צאצאו של קוונטין. כאשר האל ג'ורדן הביס את נקרון, הזומבים חזרו למצבם הרגיל. לאחר אירועי "פלאשפוינט" ששכתבו מחדש את יקום DC, ההיסטוריה שונתה. הקס הגיע לגות'אם סיטי בשנת 1880, ועזר לראש העיר קובלפוט, הבלש לופטון ואמדאוס ארקהם בחשיפת כת פשע סודית. צאצאיתו של הקס, צ'סטיטי, הופיעה לראשונה בחוברות "ביזארו".
את דמותו של ג'ונה הקס גילם בסרט הלייב אקשן "ג'ונה הקס" השחקן ג'וש ברולין. תומאס ג'יין, שנבחן לתפקיד, דיבב את דמותו בסרט מצויר קצר שהתלווה לסרט-המצויר "באטמן: תחת הברדס האדום". בסדרת הלייב אקשן "הפלאש", "חנות האקדחים של הקס" נשדדת בידי דנטון בלאק/מולטיפלקס. את דמותו של הקס בסדרת הלייב אקשן "אגדות המחר" גילם השחקן ג'ונתון שאק.